عراق باشباخانی حیدر العبادی، ترور هؤرگوتو داعشین الینده توتدوغو تلعفر شهری‌نین قورتاریلماسی اوچون حاضرلانان حربی پلانی‌نین ایکینجی دفعه گؤزدن گئچیریلدیگینی بیلدیردی.
عبادی، بغداددا تشکیل ائتدیگی هفته‌لیک مطبوعات کنفرانسیندا،
"تلعفری قورتارما عملیاتی سیراسیندا هر هانسی بیر یاواشلامانین میدانا گلمه‌سینی ایستمه‌دیگیمیز اوچون، پلانی گلیشدیریب ایکینجی دفعه گؤزدن گئچیردیک" دئدی.
تلعفر اوچون بوتون حاضرلیق‌لارین تاماملاندیغینی دیله گتیرن عبادی، عملیاتین قیسا بیر مدت ایچری‌سینده باشلایاجاغینا وورغو ائتدی.
موصولو داعشدن قورتارما عملیاتین‌دان دولایی ائولرین‌دن اولان ایچ کؤچکون‌لرین وضعیتینه دایر ایسه عبادی،
"نینوا‌لی (موصول‌لو) ایچ کؤچکون‌لرین بؤلگه‌لرینه دؤنمه‌سی، ثابت‌لیک و خیدمتین گلمه‌سی اوچون بیر تقویم تعیین ائتدیک" دئیه دانیشدی.
